
 VZN č. 1/2022
Obec Skároš v  súlade s ustanovením § 6 ods.1, ods. 2 zákona č.369/1990 Zb. o obecnom zriadení v znení neskorších predpisov a ustanoveniami zákona č.245/2008 Z.z. o  výchove a vzdelávaní (školský zákon) a o zmene a doplnení niektorých zákonov
v y d á v a

VŠEOBECNE ZÁVÄZNÉ NARIADENIE OBCE SKÁROŠ
č. 1/2022
· o mieste a čase zápisu dieťaťa  na plnenie povinnej školskej dochádzky v Základnej škole Skároš, pre školský rok 2023/2024,
· o výške mesačného príspevku na čiastočnú úhradu výdavkov za pobyt dieťaťa v Materskej škole Skároš, pre školský rok 2022/2023,

· o výške mesačného príspevku na čiastočnú úhradu nákladov na činnosti Školského klubu detí Skároš, pre školský rok 2022/2023,

· o výške príspevku na čiastočnú úhradu nákladov a podmienky úhrady v Školskej jedálni pri Materskej škole Skároš, pre školský rok 2022/2023,

· o výške príspevku na čiastočnú úhradu nákladov vo Výdajnej školskej jedálni pri Základnej škole Skároš, pre školský rok 2022/2023.
Obecné zastupiteľstvo miestnej samosprávy obce Skároš podľa § 11 ods. 4 písm. g)  zák. č. 369/1990 Zb. o obecnom zriadení v znení neskorších predpisov sa uznieslo na tomto všeobecne záväznom nariadení (ďalej len „nariadenie“). 

§ 1

Účel a predmet

Toto nariadenie bližšie upravuje práva a povinnosti rodičov alebo inej fyzickej osoby než rodiča, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len „zákonný zástupca“), navštevujúce Základnú školu Skároš, Školský klub detí Skároš, Školskú jedáleň pri Materskej škole Skároš, Materskú školu Skároš  a Výdajňu školskej jedálne pri ZŠ Skároš - zriadené Obcou Skároš. 

§ 2

Pôsobnosť

Toto nariadenie je záväzné pre všetkých  zákonných zástupcov, ktorí majú dieťa navštevujúce Základnú školu Skároš, Školský klub detí Skároš, Školskú jedáleň pri Materskej škole Skároš,  Materskú školu Skároš a Výdajňu školskej jedálne pri ZŠ Skároš - zriadené Obcou Skároš. Zároveň sa vzťahuje na dospelých stravníkov  stravujúcich sa v Školskej jedálni pri Materskej škole Skároš a vo Výdajnej školskej jedálni pri ZŠ Skároš.
§ 3

Termín zápisu detí, ktoré majú povinnosť plniť povinnú školskú dochádzku

Obec Skároš v súlade s ustanovením § 20 ods. 3 písm. a) zákona č.  245/2008 Z. z. o výchove a vzdelávaní a o zmene a doplnení niektorých zákonov (ďalej len školský zákon)   určuje pre školský rok 2023/2024 termín  zápisu na 4. apríla 2023.  Miesto zápisu budova Základnej školy Skároš, Skároš 251, okr. Košice – okolie, v čase od 14.00 hod do 18.00hod.
§ 4

Poplatok na čiastočnú úhradu výdavkov za pobyt dieťaťa v Materskej škole Skároš

1. Výška mesačného príspevku na čiastočnú úhradu výdavkov za pobyt dieťaťa v Materskej škole Skároš.
Na základe návrhu riaditeľa materskej školy, Obec Skároš v súlade s ustanovením § 28, ods. 5 školského zákona určuje výšku mesačného príspevku na čiastočnú úhradu výdavkov za pobyt dieťaťa v Materskej škole Skároš pre školský rok 2022/2023 v sume 15 €/mesiac.
2.  Rozhodnutie o výške mesačného príspevku 

Rozhodnutie o výške mesačného príspevku na čiastočnú úhradu výdavkov za pobyt dieťaťa v materskej škole vydá zákonnému zástupcovi dieťaťa Obec Skároš. 

§ 5

Poplatok na čiastočnú úhradu výdavkov spojených s činnosťou Školského klubu detí Skároš

1. Výška mesačného príspevku na čiastočnú úhradu nákladov spojených s činnosťou školského klubu detí.
Obec Skároš v súlade s ustanovením § 114 ods. 6  školského zákona  určuje výšku mesačného príspevku na čiastočnú úhradu nákladov spojených s činnosťou Školského klubu detí zriadeného Obcou Skároš pre školský  rok 2022/2023  takto:

- sumu 10 €/mesiac za každé dieťa navštevujúce školský klub detí.
V súlade s §114 ods.7  školského zákona zriaďovateľ školského klubu detí  môže rozhodnúť o znížení alebo odpustení príspevku na čiastočnú úhradu nákladov spojených s činnosťou školského klubu detí, ak  zákonný zástupca o to písomné požiada a predloží  doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu - zákona č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov
2. Rozhodnutie o výške mesačného príspevku na čiastočnú úhradu nákladov spojených s činnosťou školského klubu detí.
Rozhodnutie o výške mesačného príspevku, na čiastočnú úhradu nákladov na činnosti školského klubu detí, vydá zákonnému zástupcovi dieťaťa Obec Skároš.
§ 6
Poplatok na čiastočnú úhradu nákladov v školskej jedálni a podmienky tejto úhrady
Obec Skároš v súlade s ustanovením  § 140 ods. 10, ods. 12 školského zákona zaraďuje Školskú jedáleň pri Materskej škole v školskom roku 2022/2023 do III. finančného pásma nákladov na nákup potravín podľa vekovej kategórie stravníkov / stravníci od 2 do 6 rokov/ a stanovuje výšku poplatku nasledovne:
a) Výška príspevku pre deti materskej školy 

- desiata...............................................................................................0,38 eur

-obed...................................................................................................0,90 eur

- olovrant ............................................................................................0,26 eur
Zákonný zástupca dieťaťa uhrádza  za jeden deň...........................................1,54 eur
 
b) Výška príspevku pre dieťa materskej školy, ktoré navštevuje posledný ročník materskej školy a žije v domácnosti, v ktorej si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, ktoré dovŕšilo šesť rokov veku a nedovŕšilo 15 rokov veku, žijúce s ním v domácnosti:

- desiata...............................................................................................0,38 eur

- obed .................................................................................................0,90 eur

- olovrant.............................................................................................0,26 eur

- dotácia na podporu výchovy k stravovacím návykom dieťaťa ........1,30 eur
Zákonný zástupca dieťaťa uhrádza za jeden deň ...........................................0,24 eur
 
c) Výška príspevku pre dieťa, ktoré navštevuje materskú školu a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima 
               - desiata................................................................................................0,38 eur
 
 - obed ..................................................................................................0,90 eur

- olovrant..............................................................................................0,26 eur

- dotácia na podporu výchovy k stravovacím návykom dieťaťa .........1,30 eur
Zákonný zástupca dieťaťa uhrádza za jeden deň ............................................0,24 eur
§ 7
Poplatok na čiastočnú úhradu nákladov vo Výdajnej školskej jedálni a podmienky tejto úhrady
 
Obec Skároš v súlade s ustanovením § 141 ods. 6, ods. 8 školského zákona zaraďuje Výdajnú školskej jedálne pri Základnej škole Skároš v školskom roku 2022/2023 do III pásma nákladov na nákup potravín podľa vekovej kategórie stravníkov / stravníci od 6 do 11 rokov/ a stanovuje výšku poplatku:
 
a) Výška príspevku pre dieťa, ktoré navštevuje  základnú školu vo veku od 6-11 rokov, ktoré sa zúčastní vyučovania základnej školy a odoberie obed:

- obed ................................................................................................1,21 eur

- zákonný zástupca žiaka uhrádza za jedno jedlo ............................1,21 eur
b) Výška príspevku pre dieťa, ktoré navštevuje základnú školu vo veku od 6-11 rokov, ktoré sa zúčastní vyučovania základnej školy, odoberie obed a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima alebo žije v domácnosti, v ktorej si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, ktoré dovŕšilo šesť rokov veku a nedovŕšilo 15 rokov veku, žijúce s ním v domácnosti:
      - obed ......................................................................................................1,21 eur

- dotácia ............................................................................................1,30 eur

- zákonný zástupca žiaka uhrádza za jedno jedlo .............................0,00 eur
c)  Výška príspevku pre dieťa, ktoré navštevuje základnú školu vo veku od 11-15 rokov, ktoré sa zúčastní vyučovania základnej školy a odoberie obed:

 - obed ...............................................................................................1,30 eur

- zákonný zástupca žiaka uhrádza na jedno jedlo .............................1,30 eur
 
d)  Výška príspevku pre dieťa, ktoré navštevuje základnú školu vo veku od 11-15 rokov, ktoré sa zúčastnilo vyučovania základnej školy, odoberie obed a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima alebo žije v domácnosti, v ktorej si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, ktoré dovŕšilo šesť rokov veku a nedovŕšilo 15 rokov veku, žijúce s ním v domácnosti:   

 - obed ..............................................................................................1,30 eur

- dotácia ............................................................................................1,30 eur

- zákonný zástupca žiaka uhrádza na jedno jedlo .............................0,00 eur
 
 
 
§ 8

Poplatok na čiastočnú úhradu nákladov v Školskej jedálni pri Materskej škole Skároš a Výdajnej školskej jedálni pri Základnej škole Skároš pre dospelých stravníkov a podmienky tejto úhrady
Obec Skároš zaraďuje Výdajnú školskú jedáleň pri Základnej škole Skároš a Školskú jedáleň pri Materskej škole Skároš v školskom roku   2022/2023 do   III. finančného  pásma nákladov na nákup potravín podľa vekovej kategórie stravníkov /dospelí stravníci/ a stanovuje výšku poplatku  1,52 €/deň.
 §  9

Záverečné ustanovenia

1. Obecné zastupiteľstvo miestnej samosprávy obce Skároš sa uznieslo na tomto nariadení dňa 

06.07.2022 uznesením č.33-06/07-2022.  
2.  Nadobudnutím účinnosti VZN č. 1/2022  stráca platnosť a účinnosť  VZN č. 2/2021.

3. Toto nariadenie nadobúda účinnosť 1. septembra 2022.

   JUDr. Ľubomír VRANKA

